ปกติน้ำหนัก38 คงที่คะ แต่ตั้งแต่เดือนตุลาปี61 เริ่มมีอาการ กินแล้วอาเจียน หิวข้าวบ่อย แบบท้องกริ่ว เช่นทานข้าวไปสักพัก ผ่านไปชม.2ชม. ก็หิวอีก แต่อาการหิวหิวจนท้องกริ่ว เหมือนคนไม่ได้กินข้าวมาทั้งวันคะ ลองกินจุกจิกก็ไม่ช่วย มีอาการจะอาเจียนบ่อย น้ำหนักลดเหลือ 36คะตอนนี้ ผอมจนคนทักเยอะ และผอมจนเห็นกระดูกสันหลังเลยคะ เหมือนคนเป็นโรค กินข้าวเยอะก็ไม่ค่อยได้คะ อาเจียน เป็นตั้งแต่ ตุลา61 จนถึงตอนนี้ ยังไม่หายเลยคะ
สวัสดีค่ะ น้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนอาจมีสาเหตุมาจาก-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้า-ความผิดปกติในการรับประทานอาหารเช่น โรคกลัวการรับประทานอาหาร เพราะกลัวความอ้วนแนะนำพบแพทย์เพื่อตรวจร่างกายอย่างละเอียดอีกครั้งเพื่อหาสาเหตุที่เป็นไปได้ดังกล่าวไป หากมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่น ควรรีบไปพบแพทย์การดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์